Koordinātas: 56°56′45.68″N 24°6′58.19″E﻿ / ﻿56.9460222°N 24.1161639°E﻿ / 56.9460222; 24.1161639

Forum Cinemas logo*Forum Cinemas* logo
***Forum Cinemas*** ir Latvijas daudzzāļu kinoteātris Rīgā, kas atrodas tirdzniecības kompleksā *Stockmann* 13. janvāra ielā 8. Kinoteātra operators ir Igaunijas uzņēmuma *Forum Cinemas OÜ* filiāle Latvijā.

Karte13. janvāra iela 8, Rīga, LV-1050
*Forum Cinemas* ir 14 auditorijas ar 2702 skatītāju vietām. Kinoteātra *iSense* auditorijas (602 vietas) ekrāna izmērs ir 242 m2, tas ir platākais ekrāns Ziemeļeiropā.[*nepieciešama atsauce*] Tāpat kinoteātrī atvērtas divas *premium* klases kino auditorijas (*Delfi LUX* un *4 LUX*). Kinoteātris aprīkots ar *Dolby Digital* skaņu sistēmu (*iSense* auditorijā — *Dolby Atmos*), *Barco* un *Christie 3D* digitālajiem projektoriem un *Barco Laser3D*, *Dolby 3D* un *XpanD 3D* sistēmām.

Kinoteātra *Forum Cinemas* 6. stāvā izvietots jumta bārs *Vertigo*.

Vēsture
-------

Kinoteātra projektu izstrādāja arhitektu birojs "Postform Projekts Rīga" sadarbībā ar Somijas arhitektu biroju *Atkkitehtikonttori Petri Pussinen Oy*. Ēkas pamatus ielika 2002. gada 19. jūnijā, skatītājiem kinoteātris pieejams no 2003. gada 31. oktobra.
Līdz 2008. gada 1. novembrim kinoteātra nosaukums bija ***Coca Cola Plaza***, līdz 2010. gada 16. septembrim — ***Parex Plaza***, bet līdz 2023. gada 17. februārim — **"Kino Citadele"**.

SCAPE auditorija*iSENSE* auditorija
2020. gada 31. augustā paziņoja, ka *Finnkino* kinoteātra operatoru *Forum Cinemas* pārdos Igaunijas uzņēmēja Margusa Linnamē kontrolētajam investīciju uzņēmuma *UP Invest* (vēlāk tas apvienojās ar *MM Grupp*). Darījumu bija plānots pabeigt līdz gada beigām vai nākamā gada sākumam. 2021. gada februārī Igaunijas Konkurences padome *MM Grupp* neatļāva *Forum Cinemas* Igaunijas biznesa iegādi, bet darījums par Latvijas un Lietuvas biznesu iegādi saglabājās spēkā.

Šobrīd uzņēmums pieder kompānijai *Kemplake Investments* (LV1) SIA.

Slepkavība kinoteātrī
---------------------

2011. gadā 19. februārī, filmas "Melnais gulbis" seansa laikā izvērsās konflikts par nepieklājīgu uzvedību. Konflikta rezultātā, jurisprudences doktorants Nikolajs Zikovs ar 4 šāvieniem no personīgā ieroča nogalināja bankas darbinieku Aigaru Egli.

Reaģējot uz negadījumu, *Forum Cinemas* ieviesa iespēju skatītājiem ziņot kinoteātra personālam par nekārtībām zālē, sūtot bezmaksas īsziņu uz numuru 1189.

Atsauces
--------

1. ↑  Forum Cinemas pabeidzis Latvijas un Lietuvas uzņēmumu pievienošanu Igaunijas kompānijai LETA--BNS, 2019. gada 02. oktobris
2. ↑  Auditoriju plāni Arhivēts 2014. gada 22. janvārī, *Wayback Machine* vietnē. forumcinemas.lv
3. 1 2  >Forum Cinemas Arhivēts 2014. gada 9. februārī, *Wayback Machine* vietnē. forumcinemas.lv
4. ↑  Stockmann projekti Arhivēts 2016. gada 5. martā, *Wayback Machine* vietnē. a4d.lv, 2003. gada 2. decembrī
5. ↑  Igaunijas UP Invest pirks Forum Cinemas LETA--BNS, 31.08.2020
6. ↑  Atceļ Forum Cinemas iegādes plānus LETA--BNS, 22.02.2021
7. ↑  "Kino Citadele" nāvējoši sašauj vīrieti, tvnet.lv, 2011. gada 19. februārī
8. ↑  Zikovam par slepkavību kinoteātrī piespriež 17 gadu cietumsodu, tvnet.lv, 2012. gada 22. maijā
9. ↑  Slepkavība kinoteātrī liek uztraukties par drošību, tvnet.lv, 2011. gada 20. martā
10. ↑  Kinoteātra "Forum Cinemas" klientu iekšējās kārtības noteikumi

Ārējās saites
-------------

* Oficiālā tīmekļa vietne

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
 Rīgas kultūras iestādes |
| --- |
|  |
| Teātri | 
* Bērnu un jauniešu muzikālais teātris
* Dailes teātris
* *Dirty Deal Teatro*
* Dramaturgu teātris
* Ģertrūdes ielas teātris
* Jaunais Rīgas teātris
* Latvijas Nacionālais teātris
* Latvijas Leļļu teātris
* Rīgas Krievu teātris
* Skatuve
* Zaļais teātris

 |
|  |
| Opera | 
* Latvijas Nacionālā opera un balets

 |
|  |
| Kinoteātri | 
* *APOLLO KINO*
* *Cinamon*
* K Suns
* Kino Bize
* *Forum Cinemas*
* Multikino
* *Splendid Palace*
* Oskarsa

 |
|  |
| Koncertzāles | 
* *Ave Sol*
* Daile
* Daugavas koncertzālea
* *Palladium*
* Pārdaugavas koncertzāle
* Rīgaa
* Spīķeru koncertzāle
* VEF Kultūras pils

 |
|  |
| Citi | 
* Hanzas perons
* Kongresu nams
* Maskavas Nams
* Rīgas cirks

 |
|  |
| 
* a bijusī kultūras iestāde

 |

 |